Diari Oficial de la Generalitat Valenciana


Sumari del DOGV 6073, del 06-08-2009 (2009/8785)

Notificació a Mattew Gary Poulter. Expedient número 39/09.
----------------------------------------------------------

### Dades del document

Número de DOGV
:   6073

Data del DOGV
:   06-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8785


Data del document
:   20-07-2009

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Mattew Gary Poulter. Expedient número 39/09. [2009/8785]  
D'acord amb el que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99, per mitjà del present edicte es notifica a l'interessat que a continuació s'expressa la proposta de resolució dictada per l'instructor de l'expedient de sanció.  
- Expedient número 39/09. Incoat a Matthew Gary Poulter, NIE:Q-4674859X. Proposta de resolució de data 20 de juliol de 2009, per la qual es proposa imposar-li una multa de sis mil euros (6.000 €), així com el comís i la destrucció de la màquina, per consentir o permetre la instal·lació i explotació en l'establiment de la seua titularitat denominat Madisons, situat en Urb. La Florida, C.C. Via Park III, Orihuela Costa (Alacant), d'una màquina recreativa de tipus A, que manca de tota la documentació reglamentària.  
Així mateix, l'establiment on es troba instal·lada la màquina no figura autoritzat ni inscrit en el Registre d'Establiments Autoritzats per a la Instal·lació de Màquines Recreatives i d'Atzar.  
D'acord amb el que disposa l'article 46.1 b) del Reglament de Màquines Recreatives i d'Atzar, aprovat per Decret 115/2006, de 28 de juliol, del Consell, la màquina es presumix propietat del titular de l'establiment on es troba instal·lada, si no s'acredita de forma justificada i fefaent la seua titularitat.  
Tot això d'acord amb els fonaments següents:  
- D'acord amb l'article 5 de la Llei 4/1988, de 3 de juny, del Joc de la Comunitat Valenciana, els jocs i les apostes permesos només es podran practicar amb els requisits, en les condicions i en els establiments i llocs assenyalats en esta llei i les seues disposicions reglamentàries. D'altra banda, l'article 10.2 de la llei mencionada disposa que les condicions per a la instal·lació s'establiran reglamentàriament.  
- L'article 9 del Reglament de Màquines Recreatives i d'Atzar, aprovat per Decret 115/2006, de 28 de juliol, del Consell, establix que «no podrà ser objecte de fabricació, distribució, importació i comercialització per a la seua venda, gestió, explotació i instal·lació en l'àmbit de la Comunitat Valenciana, cap màquina o aparell dels regulats en el present reglament el model del qual no haja sigut prèviament inscrit en el Registre de Models corresponent.»  
- L'article 37 del Decret 115/2006, de 28 de juliol, del Consell pel qual s'aprova el Reglament de màquines recreatives i d'atzar, disposa que «totes la màquines a què es referix el present reglament que es troben en explotació i instal·lades, hauran de portar necessàriament incorporades i de forma visible des de l'exterior:  
a) Les marques de fàbrica a què es referix l'article 15 del present reglament.  
b) La placa d'identitat a què es referix l'article 16.  
c) La Guia de Circulació amb les diligències corresponents, degudament protegida de qualsevol possible deteriorament.  
d) L'autorització d'instal·lació o butlletí de situació que està emparant la dita màquina.  
e) Carta de pagament acreditativa d'estar al corrent de l'ingrés dels tributs específics en matèria de joc.»  
- L'article 33.1 b) del Reglament de Màquines Recreatives i d'Atzar, aprovat per Decret 115/2006, de 28 de juliol, del Consell, establix que les màquines de tipus "B" «podran instal·lar-se en els locals destinats amb caràcter exclusiu a l'activitat pública de bar, cafeteria o restaurant, pubs, sales de ball/festes i discoteques, en les sales de bingo i salons de joc legalment autoritzats i en els locals autoritzats per este Reglament per a la instal·lació de màquines de tipus "C"».  
- D'acord amb l'article 35.1 Decret 115/2006, de 28 de juliol, del Consell pel qual s'aprova el Reglament de màquines recreatives i d'atzar, «els titulars dels establiments ressenyats en l'article 33 d'este reglament que vulguen instal·lar màquines recreatives dels tipus "A" i "B", hauran de sol·licitar en model normalitzat l'autorització i inscripció en el registre d'establiments corresponent.»  
- L'establiment no compta amb la preceptiva autorització per a la instal·lació de màquines recreatives i d'atzar, ni consta que s'haja iniciat cap tràmit per a obtindre-la.  
- La màquina instal·lada en l'establiment manca de tots els requisits reglamentaris i no es troba homologada.  
- L'article 105.2 de la Llei 20/1992, de 26 de novembre, de Règim Jurídic de les Administracions Públiques i del Procediment Administratiu Comú establix que les administracions públiques podran rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes,  
Així, conforme al que disposa el precepte mencionat i havent sigut detectat en el plec de Càrrecs notificat error en la menció del Decret pel qual s'aprova el Reglament de Màquines Recreatives i d'Atzar, cal indicar que on diu Decret 155/1998, de 29 de setembre, modificat per Decret 192/2001, de 18 de desembre, ha de dir Decret 115/2006, de 28 de juliol, que és la normativa aplicable a esta, ja que l'única cosa que canvia és la denominació  
L'últim domicili conegut és el de c/Doctor Marañón, edif. Zebia Azul-laZenia II, Orihuela Costa.  
Cosa que es comunica a l'interessat als efectes oportuns i previstos en els articles 58 i 59.4 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99. També se li comunica que les infraccions detallades podran ser sancionades com disposen els articles 27 i 28 de la Llei 4/1988, de 3 de juny, de la Generalitat Valenciana, del Joc en la Comunitat Valenciana, i correspon imposar les sancions referides a la Sotssecretaria d'Economia, Hisenda i Ocupació, d'acord amb el que disposa l'article 27 mencionat, i que disposa d'un termini de 15 dies hàbils, comptat des de la publicació del present edicte, per a al·legar el que estime oportú en la seua defensa, d'acord amb l'article 30 del text legal mencionat.  
I perquè servisca de notificació a la persona interessada consignada anteriorment, s'expedix el present edicte.  
València, 20 de juliol de 2009.- La cap del Servici de Joc: Amparo Gálvez Badenas.